GiliGold/VAD_KnessetCorpus huggingface dataset:
יעקב ליצמן: אז בתקופתי הגענו ל-21 מכשירי MRI, השרה הקודמת הוסיפה 3, נהיו 24.
יעקב ליצמן: אנחנו היום רוצים להביא תכנית ל-46 MRI.
יעקב ליצמן: 24 מכשירים מה שהיה, אנחנו הולכים להכשיר 12 שיש ברוב בתי החולים.
יעקב ליצמן: אנחנו רוצים גם להכניס חדשים, וחייבתי את כל בתי החולים שחייב להיות - - -
מאיר כהן: אדוני, כשאתה אומר להכשיר, זאת אומרת, הם קיימים בשטח, לתת להם רשימות.
יעקב ליצמן: למד"א, ומדע, ולמחקר וכל מיני דברים.
יעקב ליצמן: דיי הכרחתי אותם גם לשמש לחולים – אני ארחיב על זה.
יעקב ליצמן: חייבתי את כל בתי החולים שיהיה להם MRI.
יעקב ליצמן: שלחתי מכתב לכל בתי החולים שאין להם.
יעקב ליצמן: אני חייב להגיד, שכמעט לכולם כבר יש, רכשו, בדרך, לא משנה.
יעקב ליצמן: כשנכנסתי לתפקידי, הפעם היה לי דוח מבקר המדינה על MRI קטסטרופלי, ואז החלטתי להתלבש על הנושא הזה.
יעקב ליצמן: בהסכם עם האוצר קיבלנו גם כסף לקדם את הנושא של MRI, ומכאן אנחנו הגענו לנסות את כל ה-MRI, מה שמביאים כאן.
יעקב ליצמן: כשפרסמתי בטלוויזיה את המספר בלשכה שלי, ואת הטלפון של העוזר, קיבלנו הרבה פניות לתרופות.
יעקב ליצמן: אנשים חיכו חודשיים, שלושה חודשים, אפילו יותר ל-MRI.
יעקב ליצמן: אנחנו חיסלנו את הבעיה.
יעקב ליצמן: היום MRI זה לא הבעיה כפי שהיתה.
יעקב ליצמן: אמרו לנו, כל הכבוד שאתם מביאים מכשירים, קונים, אבל מה, אין תנאים, אין רופאים.
יעקב ליצמן: נכון, לקחנו את פרופ' יעקב סוסנה, שיושב כאן, שהוא יו"ר איגוד הרדיולוגים של הדסה, ומינינו אותו שהוא ידריך חדשים.
יעקב ליצמן: הוא התחיל כבר, התחיל לפני שבועיים, בשבוע שעבר, נדמה לי ב"שיבא", ועוד נקווה שיהיה מספיק להפעיל את כל ה-MRI.
יעקב ליצמן: קודם כל, עשינו את זה, אני חושב שהבעיה היא מאחורינו, פחות או יותר.
יעקב ליצמן: אני אומר כאן, יש דיון בשידור, אז אני אומר כאן, אם למישהו יש בעיה, אם בכל זאת נותנים לו חודשיים, שלושה חודשים, אין סיבה, לא צריך לקחת יותר משבוע עד 10 ימים גג.
יעקב ליצמן: קורה לפעמים ילד שבהרדמה, יכול לקחת יותר, את זה אני אומר מיד, אבל בכל אופן אפשר לפנות ולטפל.
יעקב ליצמן: לא צריך לפנות, חייבים כולם לתת את זה.
יעקב ליצמן: אם אני אראה שבכל זאת זה לא יספיק, אני לא מפחד להביא את זה גם למכונים הפרטיים, אבל בינתיים זה עונה על הדרישות.
יעקב ליצמן: היום אנחנו מביאים אליכם את האישורים – 2015-2017, מגיע עד 46 מכשירי MRI, לפחות את המקום האחד לפני האחרון אנחנו לא נהיה.
יעקב ליצמן: אני לא יודע בכמה מדרגות אנחנו נקפוץ שם, מקווה.
מאיר כהן: נעלה יפה.
מאיר כהן: בין 21 ל-44 זו קפיצה משמעותית.
יעקב ליצמן: זו קפיצה.
יעקב ליצמן: זה האישור.
<נעה בן שבת: ולא תהיה הצפה.
מאיר כהן: לא, אף פעם לא תהיה הצפה.
יעקב ליצמן: האמת, זה לא - - - דיברתי שתהיה התחייבות עם כולם.
יעקב ליצמן: אני אומר לפרוטוקול, שאם תהיה התחייבות עם המכונים הפרטיים, המחיר יירד בחצי.
יעקב ליצמן: את זה אני אומר לכם.
יעקב ליצמן: אין בעיה, אבל כרגע אנחנו לא שם.
יעקב ליצמן: כרגע יש בעיה במכשירים, ברגולציה.
יעקב ליצמן: העברנו לכם כל המכשירים לפי אחוזים, כמה זה יוצא לכל אוכלוסייה, אז פחות או יותר זה מראה שלא רוצים לוותר על הרגולציה, זה נמשך עדיין לצערי.
אלי אלאלוף: אולי לא כדאי לקנות את כולם בבת אחת, כולם באותו דור.
אלי אלאלוף: בכל פעם זה משתפר, המערכות האלה משתפרות.
יעקב ליצמן: אמרתי לך שזה מתחלק 2015, 2016, 2017.
יעקב ליצמן: אתמול, למשל, הייתי ב"וולפסון", חנכתי MRI, הכול הכי חדיש.
<קריאה: איפה אין, איפה עדיין אין?
<קריאה: בתי חולים שאין עדיין.
יעקב ליצמן: שהזמינו – אני לא יודע.
יעקב ליצמן: מה המשרד אומר, רבותיי, לפרסם את זה?
<אסתי שלי: אפשר להגיד.
יעקב ליצמן: יש לי דווקא רשימה איך זה מתחלק.
יעקב ליצמן: הדסה הר-הצופים - עדיין אין, זה בדרך.
יעקב ליצמן: "לניאדו" – בדרך.
יעקב ליצמן: "מעייני הישועה" – בדרך.
יעקב ליצמן: נצרת – בדרך, האיטלקי.
יעקב ליצמן: קפלן – בדרך.
יעקב ליצמן: מאיר – בדרך.
יעקב ליצמן: עמק – בדרך.
יעקב ליצמן: בני ציון – בדרך.
יעקב ליצמן: כרמל – בדרך, כולם.
יעקב ליצמן: הזמינו את זה, זה בדרך.
אלי אלאלוף: כשאומרים הזמינו את זה, זה במימון המדינה?
יעקב ליצמן: חצי, חצי.
יעקב ליצמן: אני נותן 3.5 מיליון שקל, והשאר הם משלמים, זה בערך 7 מיליון שקל, תלוי איזה מכשיר.
מאיר כהן: כמה יש ניידים?
יעקב ליצמן: 4 ניידים.
יעקב ליצמן: יכול להיות, עדיין לא פרסמתי.
יעקב ליצמן: אני בודק אפשרות לקחת את ה-4 לשם, רק לשם.
יעקב ליצמן: זה מתפרסם, אבל עוד - - - אני חושב שברגע שיהיה לכולם, אני אקח את הנייד, ואעביר את זה רק לשם.
מאיר כהן: אדוני, אני זוכר שהבאנו לדימונה MRI דרך "מכבי", אז הייתה לנו בעיה להשיג רופאים בודקים רדיולוגים עם הזרקות, וכו'.
מאיר כהן: יש איזה בעיה עם זה באזור הנגב?
אלי אלאלוף: בבקשה, פרופ' קובי סוסנה.
<יעקב סוסנה: צריך להבדיל בין שני דברים.
<יעקב סוסנה: בזמן הבדיקה, צריך רופא שיזריק חומר ניגוד, בזה יש בעיה.
<יעקב סוסנה: הרופאים המזריקים הם רופאים שעלו בשנות התשעים ברובם, והיום הם לאט הולכים ויוצאים לפנסיה.
<יעקב סוסנה: יש לנו בעיה קשה בארץ בנושא של רופאים מזריקים גם ב-MRI וגם בסי.
<יעקב סוסנה: טי.
<יעקב סוסנה: אנחנו מנסים בעזרת משרד הבריאות גם לשנות ולאפשר לפרמדיקים לבצע את זה.
<יעקב סוסנה: צריך אישור - - -
<רמי אבישר: פעולות חריגות.
<יעקב סוסנה: פעולות חריגות, ומה מותר להם להזריק, כי זה לא במסגרת התרופות שמותר להם, אבל זה יהיה הפתרון לטווח הרחוק.
<יעקב סוסנה: אנחנו נאבקים בזה יום יום.
מאיר כהן: אדוני היושב ראש, אני רוצה שתבין, שזה היה הסיבה העיקרית לתור.
מאיר כהן: היה MRI, אבל לא מצאנו רופאים שיזריקו.
יעקב ליצמן: מתמודדים עם זה.
מאיר כהן: כן, מצוין, זה שיש אישור חריג לפרמדיק, יוצא מן הכלל.
<יעקב סוסנה: זה בדרך.
יעקב ליצמן: יש עוד דיון על פרמדיק בכלל, אבל זה לא לעכשיו.
אלי אלאלוף: בבקשה, נציג האוצר.
<שלמה פשקוס: כמה דברים.
<שלמה פשקוס: קודם כל אנחנו מברכים את השר ליצמן על זה שבדיוני התקציב שם את הנושא בין יתר הרבה דברים נוספים.
<שלמה פשקוס: אתה יודע, אנחנו עובדים בשיתוף פעולה.
<שלמה פשקוס: בכמה נקודות, כמו שהשר ליצמן דיבר, אנחנו גם עוזרים - הממשלה גם עוזרת ברכישת המכשיר, גם במתן תקנים לכוח אדם שצריך בשביל להפעיל.
אלי אלאלוף: תקן למכשיר?
<שלמה פשקוס: אם אני לא טועה הפעלת מכשיר, דורשת משהו כמו 14 תקנים שכוללת גם טכנאים, גם רופאים, גם אחיות.
<יעקב סוסנה: למכשיר אם הוא עובד 24 שעות - 10 טכנאים ו-4 רופאים.
<יעקב סוסנה: כל משמרת רופא.
אלי אלאלוף: היום זה מופעל באמת 24 שעות?
יעקב ליצמן: ברוב המקומות.
<יעקב סוסנה: אנחנו ב"עין כרם" – 24 שעות.
<שלמה פשקוס: בנוסף, אנחנו צופים ירידת מחירים, שגם תאפשר לקופות לשחרר יותר בקלות, כי התחרות הזאת היא ברוכה ותביא לירידת מחירים.
<שלמה פשקוס: אני רוצה לגעת בסוגיה אחת קטנה שהיא פחות שמחה באירוע הזה.
<שלמה פשקוס: מתוך אותם 20 מכשירים שהרב ליצמן דיבר עליהם, כ-8 מכשירים, והרב ליצמן ציין בעצמו, מה שאנחנו קוראים הלבנת מכשירים - מכשירים שפעילים כבר מאשרים אותם.
<שלמה פשקוס: הם פעלו עד היום בניגוד לחוק.
<שלמה פשקוס: מה שאנחנו כממשלה, וגם בדיוני משרד הבריאות, מתכוונים לנסות לפעול שמכאן והלאה זה לא יקרה.
יעקב ליצמן: אני תומך בכל הלב על הנושא הזה.
יעקב ליצמן: אני אחמיר בזה גם.
יעקב ליצמן: אני חושב שאסור שיקרה דבר כזה.
יעקב ליצמן: שוב, לא שיתפתי אף אחד עם המחשבות שלי, הרי לבתי חולים לא יעזור, כי הם בכל זאת - - - אני אנסה לקנוס את החברות, לא את בתי החולים.
יעקב ליצמן: אם אני אראה שחברה מוכרת לבית החולים לא כחוק, לא כנוהל, את המכשירים, אני אשקול אפילו שלא לרכוש ציוד מהחברה הזאת.
יעקב ליצמן: הם צריכים להבין שזה הולך להיות חמור ביותר – מה שהיה היה, אין משחקים.
אלי אלאלוף: למה אתה לא מטיל אחריות על בית החולים?
יעקב ליצמן: אני לא יכול לסגור בית חולים.
אלי אלאלוף: לא לסגור, לקנוס אותו.
יעקב ליצמן: תאמין לי, אם הם יידעו שיש סכנה שלא יקנו מהם ציוד, הם יבינו שזה רציני.
<יעקב סוסנה: אדוני היושב ראש, רק צריך לקחת בחשבון שבזמן התורים, שיהיו תורים גדולים, זה היה פשוט פתרון לאפשר לאנשים להיבדק.
<יעקב סוסנה: לא שעשו את זה לטובת – או מכרו שירותים שהם לא בסל.
יעקב ליצמן: זה אתה מדבר על האוצר.
יעקב ליצמן: אגב, תסביר לוועדה למה בכלל צריך רגולציה.
יעקב ליצמן: למה לא לאפשר את זה למי שרוצה?
יעקב ליצמן: אתה יודע מה, רק לבתי חולים.
יעקב ליצמן: כל בית חולים שרוצה - למה שיקנה 10 מכשירים, 20 מכשירים - מה מפריע לי?
יעקב ליצמן: אני לא אכסה את הגרעון שלו.
<שלמה פשקוס: אנחנו קיבלנו את חוות דעת משרד הבריאות המקצועית שכל בית חולים צריך מכשיר.
<נעה בן שבת: מי שיש לו חדר מיון.
<שלמה פשקוס: כולם, גם לאסותא יש.
יעקב ליצמן: אנחנו שוקלים גם לתת לקופות חולים.
יעקב ליצמן: אגב, מאוחדת הולכת לטפל גם באלה שאין להם.
מאיר כהן: "אסותא".
יעקב ליצמן: אבל גם להם נשקול, זה לא הרגע.
יעקב ליצמן: אבל בהחלט קופות חולים צריכות לקבל, שתיים מקבלים.
<שלמה פשקוס: אני אענה לשאלת הרב ליצמן, כמו שהוא יודע את עמדתנו, משיקולי מדיניות בריאות לכל רוחב המערכת, משרד הבריאות, הממשלה כולה נותנים רישיונות הן למיטות, הן למכשירים, הן לחדרי ניתוח, מתוך הבנה שבתחום הבריאות אם לא מנהלים את כמות התשתיות, היקף ההוצאה הוא בלתי נשלט.
<שלמה פשקוס: ולכן, כדי להבטיח, אנחנו - - - בא-סימטריה באינפורמציה שיש בעולם הבריאות שבו מכונה בספרות - - -
מאיר כהן: אתה צעיר - צא מתוך הקופסא, אח שלי, צא מתוך הקופסא.
מאיר כהן: מה ניהלתם עד עכשיו, תגיד לי?
מאיר כהן: אנשים מתו כי היו צריכים לחכות בתורים?
מאיר כהן: מה אתם מנהלים?
מאיר כהן: אין הועדות לשיקום בנגב?
מאיר כהן: אז ברוך השם, שהגיע לכאן איזה שר שחושב אחרת מכם.
מאיר כהן: אני מצטער, אני טיפלתי המון.
מאיר כהן: אני הקמתי שדולה לצמצום הפערים בבריאות, ובכל פעם הסתכלתי על האוצר, ועל ניהול המדיניות שלכם.
מאיר כהן: זה היה איום ונורא.
מאיר כהן: אתם ניהלתם את הדברים דרך מחשבים, לא ראיתם אנשים.
מאיר כהן: אתה פעם ראית בדואי שמחכה ארבעה חודשים ל-MRI?
יעקב ליצמן: תן לי לומר לאוצר.
יעקב ליצמן: אגב, גם צריך טיפול בקופות חולים, הם לא ששו ל-MRI, כי זה פי ארבעה עלות של מכשיר סי.טי.
יעקב ליצמן: ולכן, אחד הדברים במרומז שאמרתי לקהילה, שאני מוכן למכונים לתת, גם הכוונה אליהם.
יעקב ליצמן: הם צריכים להבין שמישהו שצריך MRI, לא צריך לדחות אותו חודשיים, צריך לתת את זה מיד.
יעקב ליצמן: אין סיבה, והם יבינו שאני רציני בזה.
יעקב ליצמן: זה קצת חידוש מה שהיה.
יעקב ליצמן: עכשיו אני צריך לברך אותו עוד צעד, זה לא דבר של מה בכך שבא משרד האוצר והוא מסכים איתי, שר האוצר בעיקר.
יעקב ליצמן: גם האגף במשרד האוצר, שאמר: הנה, תאשר.
<יעקב סוסנה: לגבי המספרים שנאמרים על ידי נציג האוצר.
<יעקב סוסנה: אני חזרתי מכנס לאחרונה – שווייץ היא בערך מדינה בגודל שלנו.
<יעקב סוסנה: 8 מיליון תושבים פלוס מינוס, אין שם הסדרה של מספרים, עכשיו יש שם 200 מכשירי MRI, זה נכון מלפני מספר ימים.
<יעקב סוסנה: אנחנו מדברים על 50, פה מדובר על 200.
<יעקב סוסנה: אני חושב שאם אנחנו ב-50, אנחנו כבר במספר שהוא מכובד.
<יעקב סוסנה: 20 היינו מאוד נמוך.
יעקב ליצמן: כן, אבל לעומת זאת, פרופ' סוסנה, אני יכול להגיד לך ממקרה שהיה לי עם ילד, שהטיסו אותו לארצות הברית, וראיתי את החשבון שהוא קיבל מבית החולים, אז 4,000 דולר MRI, אז כאן זה כרגע 1,600, אז יש בכל זאת איזה - - -
<יעקב סוסנה: אני רוצה להתייחס לשני נושאים שדיברתם לגבי ההפניות.
<יעקב סוסנה: היום חלק מבדיקות ה-MRI לא מבוצעות.
<יעקב סוסנה: למשל, ניקח נושא של כאבי גב.
<יעקב סוסנה: אנשים עוברים מדורי גיהינום בשביל להגיע ל-MRI כאשר מתחילים ב-סי.
<יעקב סוסנה: טי שהוא לא תמיד הבדיקה הנכונה.
<יעקב סוסנה: ולכן, לא תהיה הצפה.
<יעקב סוסנה: יעשו את הבדיקות היותר נכונות, ויווסתו אותם כמו שצריך.
<יעקב סוסנה: אני חושב שזה מבחינה בריאותית מה שצריך לעשות.
<יעקב סוסנה: אם במדינה היו כמעט 50 מכשירים שעבדו 24 שעות ברובם, אני חושב שאנחנו יכולים להתגבר על התורים.
<יעקב סוסנה: לגבי הנושא של הרופאים והפיענוח.
<יעקב סוסנה: MRI לא נעשה כשלעצמו, צריך מי שיפעיל.
<יעקב סוסנה: אם לא מפעילים אותו כמו שצריך, הוא יכול להיות מסוכן, כי אפשר להיכנס עם משהו מתכתי ולהיהרג, והיו מקרים בעולם, ולשמחתנו לא היו בארץ, וצריכים רופאים שיפענחו.
<יעקב סוסנה: על מנת לפענח בדיקת MRI, זה חמש שנות הכשרה אחרי בית ספר לרפואה, וזו התמחות מלאה.
<יעקב סוסנה: אחר כך, תת התמחות של עוד שנה או שנתיים.
<יעקב סוסנה: אנחנו רואים שמספר הרדיולוגים בארץ הוא סדר גודל של 500.
<יעקב סוסנה: אנחנו מדברים על 50, 60 - הממוצע האירופאי הוא בערך 100.
<יעקב סוסנה: זאת אומרת, יש לנו עדיין לאן להתפתח, והנושא של התקנים הוא מאוד חשוב, אבל זה זריעה עכשיו של משהו שהפרות שלו ייקטפו בעוד חמש, שש שנים.
<יעקב סוסנה: אבל בינתיים, בעצם ביוזמת משרד הבריאות, אנחנו מדברים על מה שנקרא השתלמות עמיתים – הכשרה של מומחים בתת התמחויות.
<יעקב סוסנה: למשל, אם התחום שלי הוא דימות בטן, אני לא יודע לפענח MRI קרסול, או MRI ברך, יש רופאים שמתעסקים בזה.
<יעקב סוסנה: לוקח שנה בערך אחרי ההתמחות להכשיר רופאים לתחומים הספציפיים.
<יעקב סוסנה: משרד הבריאות יממן 10 תקני משתלמים כאלה, ואז תוך 4, 5 שנים נוכל לקבל עוד 30, עוד 40 אנשים שיעזרו בתחומי הפיענוח, ואני חושב שזה דבר חיובי.
<יעקב סוסנה: אנחנו מטעם איגוד הרדיולוגים, בעצם בוחרים את התחומים, איזה תחומים למשל, זה דימות של מערכת העצבים, השר הזכיר את דימות השד.
<יעקב סוסנה: נושא של MRI שד בישיבה הקודמת, בדיון הקודם – יש 30 אלף נשים שהן נשאיות של הגן לסרטן שד, הן צריכות לעבור MRI כל שנה.
<יעקב סוסנה: אנחנו מדברים על 3, 4 מכשירים שאמורים להיות מוקצים רק לזה, אם אנחנו מדברים על מספרי הבדיקות.
<יעקב סוסנה: יש כאלה שעושים, אבל לא עושות 30 אלף נשים בשנה בדיקות כנשאיות, ויכול להיות שהיוזמה הזאת שהניידות יהיו לנשאיות, הם בדיוק יכסו את הפער הזה.
<יעקב סוסנה: אז נושא דימות שד, דימות שלד, דימות בטן, דימות ילדים.
<יעקב סוסנה: נושא של MRI ילדים הוא בעייתי, כי עושים את הבדיקה בהרדמה, זו בדיקה ארוכה.
<יעקב סוסנה: אנחנו יודעים שיש פערים ותורים, ואני חושב שזה הולך ומצטמצם.
אלי אלאלוף: יש מחלקה אצלך במשרד שמיוחדת ומטפלת בכל הפעלה ותכנון הפעילות של ה-MRI, או שכל בית חולים מנהל לעצמו?
יעקב ליצמן: יש לנו גם את זה.
אלי אלאלוף: ניהול המערכת - אני מודה, עשו לי MRI בברך, בשלוש וחצי בלילה, כמה קופות עושות את זה?
יעקב ליצמן: אני לא יכול להגיד לך כמה קופות, אני לא בדקתי אישית כל דבר.
<יעקב סוסנה: בהרבה מקומות עושים.
יעקב ליצמן: אבל ברור שעושים את זה בהרבה בתי חולים, גם בלילה, גם בבוקר.
<יעקב סוסנה: בהדסה, אני יכול להעיד, אנחנו עושים 24 שעות.
<יעקב סוסנה: יש הרבה בתי חולים כמו: איכילוב ותל השומר – 24 שעות.
<יעקב סוסנה: הניידות עובדות 24 שעות.
מאיר כהן: כשהניידת חונה בדימונה, פשוט משלמים לחברה מתל אביב.
מאיר כהן: הקופות נותנים להם כסף לנסוע ברכבת ולאכול כדי שהם יילכו לדימונה לצמצם תורים, זה משהו מדהים, זה סיפור מרתק.
<נעה בן שבת: הנושא של הפרמדיקים שיזריקו זה דבר שטעון תקנות.
<רמי אבישר: מוסדר בתקנות, תקנות הרופא, בשורת פעולות חריגות.
<נעה בן שבת: זה כבר מתאפשר להם, או שצריך יהיה לתקן את התקנות?
<רמי אבישר: העברתי היום בהתכתבות עם משרד המשפטים, אני לא בטוח שהם נכללו בפנים, אני בטוח שהפעולה אושרה.
<רמי אבישר: או שזה אושר כבר, היום אני כבר העברתי.
<רמי אבישר: לא, זה בלי אישור ועדה.
<רותם יוסף: תקנות בריאות העם (מכשירים רפואיים מיוחדים) (תיקון) (תיקון), התשע"ו–2015 בתוקף סמכותי לפי סעיף 65ב(3) ו-(5) לפקודת בריאות העם, 1940, בהסכמת שר האוצר ובאישור ועדת העבודה, הרווחה והבריאות של הכנסת, אני מתקין תקנות אלה: תיקון תקנה 2 1.
<רותם יוסף: בתקנה 2 (ב) לתקנות בריאות העם (מכשירים מיוחדים רפואיים)(תיקון), התשע"ה – 2014.
<רותם יוסף: (1) בפסקה (2), במקום "עד יום י"ט בטבת התשע"ו (31 בדצמבר 2015) יבוא "עד ערב יום התחילה של תקנות בריאות העם (מכשירים רפואיים מיוחדים) (תיקון)(תיקון) התשע"ו-2015 (להלן תיקון - 2015)".
<רותם יוסף: (2) אחרי פסקה (2) יבוא: "(2א) בתקופה שמיום התחילה של תיקון 2015 עד יום י"ט בטבת התשע"ו (31 בדצמבר 2015), במקום "1:288,000" נאמר "1:233,000;" ( 3 ) בפסקה (3), במקום "1:307,000" יבוא "1:204,000;" ( 4 ) פסקה (4) תימחק.
<רותם יוסף: תחילה 2 .
<רותם יוסף: תחילתן של תקנות אלה שבעה 7 ימים מיום פרסומן.
<נעה בן שבת: התקנות האלה מתקנות את התיקון לתקנות, את הוראות השעה שהיו בעבר - אחת מקצרת את התקופה הנוכחית עד יום תחילתן של תקנות אלה.
<נעה בן שבת: האחרת מדברת על התקנת האחוזים, היחס עד סוף דצמבר 2015.
<נעה בן שבת: והשלישית מקטינה את היחס בצורה מאוד משמעותית מ-1:307 אלף, ל-1:204 אלף.
<נעה בן שבת: פיסקה 4 תימחק.
<נעה בן שבת: אנחנו מציעים, מכיוון שהיא מתכוונת להיות הוראת קבע, היא לא צריכה להיות רק עד סוף 2018, לכן מוצע לעשות את התיקון לתקנות עצמן לא רק בהוראות השעה, וזה מה שמופיע בצד השני של הדף.
<נעה בן שבת: הנושא של 7 ימים – תחילתן של תקנות אלה 7 ימים מיום תחילתן, השאלה אם צריך את 7 הימים האלה, או שאפשר להחיל את זה באופן מידי.
יעקב ליצמן: אין לי בעיה, מידי.
<רותם יוסף: תקנות בריאות העם (מכשירים רפואיים מיוחדים)(תיקון), התשע"ו– 2015 בתוקף סמכותי לפי סעיף 65 (ב)3 (ו-5) לפקודת בריאות העם, 1940, בהסכמת שר האוצר ובאישור ועדת העבודה, הרווחה והבריאות של הכנסת, אני מתקין תקנות אלה: תיקון התוספת - 1.
<רותם יוסף: בתוספת לתקנות בריאות העם (מכשירים רפואיים מיוחדים), התשנ"ד- 19945, בפרט 3(א), בטור "שיעור המכשירים לנפש", במקום " 1:288,000 " יבוא " 1:189,000" תחילה 2.
<רותם יוסף: תחילתן של תקנות אלה ביום י"ד בטבת התשע"ח (1 בינואר 2018).
אלי אלאלוף: אפשר להצביע?
<רמי אבישר: אני מבקש להגיד תודה רבה ללשכה המשפטית שלכם, לרותם ולנעה, על שיתוף הפעולה יוצא מן הכלל.
<רמי אבישר: תודה רבה.
אלי אלאלוף: היום ה-20 באוקטובר 2015, ז' בחשוון תשע"ו, השעה 09:12.
אלי אלאלוף: אני בהתרגשות גאה לפתוח את יום העוני הבין לאומי בכנסת, במסגרת ועדת העבודה, הרווחה והבריאות.
אלי אלאלוף: אם מישהו היה אומר לי לפני שנתיים, שאחרי שעשיתי מה שעשיתי במסגרת הפילנתרופיה, אני אמצא את עצמי פה יושב כחבר כנסת, אז בטוח שהוא לא היה מאמין, וודאי שאני עד היום לא מאמין, שזה קודם, אבל בזכות, מודה באשמה, בזכות חברות מאד מיוחדת בין מאיר כהן לביני.
אלי אלאלוף: כשמאיר התמתנה לשר העבודה והרווחה, שר הרווחה והשירותים החברתיים, יותר נכון.
מאיר כהן: מישהי בדימונה אמרה לי שר הרווחה והשירותים.
אלי אלאלוף: טוב, התחלנו עם זה, יש לך - - - נפלא.
אלי אלאלוף: והוא אמר לי, אתה תשב בבית?
אלי אלאלוף: יאללה, בוא נעשה משהו מעניין והציע לי לעסוק בנושא של העוני ויצאנו מנקודה - מותר לי לגלות - אישית, משפחתית.
אלי אלאלוף: שנינו יצאנו ממשפחות ברוכות ילדים, משפחות עניות ושנינו ומשפחותינו לשמחתנו כבר לא שם.
אלי אלאלוף: וחשבנו שהדוגמא האישית יכולה להיות הדוגמא של הרבה הרבה מאד משפחות בישראל.
אלי אלאלוף: התמנתה ועדה.
אלי אלאלוף: מינו אותנו כוועדה.
אלי אלאלוף: אני חייב להגיד, יש פה חלק מהחברים שישבו בכל הישיבות של הוועדה, ועדה של מעל ל-40 מתנדבים.
אלי אלאלוף: כל המשרדים הממשלתיים, על פי צו והמלצה אישית של ראש הממשלה, מר נתניהו, שאמר אני רוצה לראות את כל המשרדים שותפים בהכנת הדו"ח.
אלי אלאלוף: כל הגורמים המקצועיים, צפרא דוויק, כנציגת העובדים הסוציאליים, ייצוג שהיא עושה ביד רמה.
אלי אלאלוף: כל המשרדים הרלבנטיים והגופים הרלבנטיים, וודאי משרד הרווחה, הביטוח הלאומי, השלטון המקומי וכו'.
אלי אלאלוף: המלצות הוועדה הוגשו במאי 2013 לשר הרווחה, מאיר, שאימץ אותן.
אלי אלאלוף: הוא היה בתמונה לכל אורך הכנת הדו"ח והדו"ח הזה היה מאד מאד אמביציוזי.
אלי אלאלוף: אני אוסיף, אז הוא היה אמביציוזי, היום אני אומר שהוא פשוט מציאותי.
אלי אלאלוף: עלינו להפוך אותו לדו"ח שניתן ליישם אותו בקצב ובגודל, לפחות שנקבע אז.
אלי אלאלוף: הקצב היה שב-10 שנים אנחנו נוריד את מצב העוני בארץ.
אלי אלאלוף: זה שאנחנו מודדים, מבחינת רמת ההכנסה – הכנסה פנויה וכו' – ב-10 נקודות לרמה של ה-OECD.
אלי אלאלוף: אין שום סיבה שמדינת ישראל תהיה בין המדינות העניות ביותר והאזרחים שלה, חלק מהאזרחים שלה, אלה שבסטטיסטיקה ואלה שלא נכנסנו לסטטיסטיקה, נמצאים מתחת לקו העוני.
אלי אלאלוף: זה מספרים מזעזעים.
אלי אלאלוף: גם נאמר שזה ב-10 שנים, לא 5 שנים.
אלי אלאלוף: יש כאלה שרוצים לראות, וזה לא זבנג וגמרנו.
אלי אלאלוף: אני גם רוצה להזהיר, העוני זה לא תופעה חולפת.
אלי אלאלוף: בכל החיים, של כל אחד מאיתנו וגם בעתיד, תופעת העוני תלך ותתקיים ואנחנו היום בשלטון, תפקידנו לצמצם, להקל ולאפשר יציאה מהעוני.
אלי אלאלוף: המושג הזה של יציאה מהעוני, לצערי, לא היה קיים, הוא לא היה קיים מספיק.
אלי אלאלוף: יש פתרונות, אבל לא מספיק עמוקים, כדי להוציא מהעוני משפחות שלמות וכל אוכלוסיית המדינה ואני רוצה לציין, הרשו לי לציין את כניסתו של פרופסור יונה רוזנפלד, שהוא משרה ותמיד מלווה אותנו.
אלי אלאלוף: יונה, אני יכול להזמין אותך לשבת מסביב לשולחן, ליד המנכ"ל החדש של המשרד, אליעזר יבלון?
אלי אלאלוף: אני רוצה לציין, כפי שאמרתי, שהנושא הזה זו התמודדות אין סופית.
אלי אלאלוף: כמו שנתמודד עם נושא ביטחון וחינוך וכל תחומי החיים – שהם משקפים את הפעילות של כל אזרח – אנחנו נצטרך להתמודד גם עם העוני והעתיד גם יחייב אותנו ואפשר להוריד את רמת העוני במדינה במיוחד.
אלי אלאלוף: נקודה מאד חשובה, ואני רוצה לפתוח בה, כי קיבלתי מסמכים מגופים שחשבו שבמכוון הזנחנו אוכלוסיות מסוימות.
אלי אלאלוף: אז אני אגיד במכוון דיברנו על כל אזרחי מדינת ישראל.
אלי אלאלוף: אנחנו חושבים שהעוני זאת לא תופעה רק של קבוצה אחת, זה כל אזרחי המדינה.
אלי אלאלוף: יש קבוצות שבהן העוני עמוק יותר, קשה יותר.
אלי אלאלוף: והדו"ח הזה זו פעם ראשונה שיש דו"ח בארץ שלא דיבר על דו"ח פלגני כזה, שמדברים על ערבים, על החרדים ועל אחרים.
אלי אלאלוף: ילד עני הוא ילד עני, לא חשוב איפה הוא גדל ואיך הוא מתפלל או הוריו מתפללים, אם בכלל.
אלי אלאלוף: קשיש עני הוא קשיש עני, ולכן לא חיפשנו להבליט את הנתונים, למרות שכולם ידועים ונתונים ואנחנו יודעים שכמעט 50% מהאוכלוסייה הערבית במדינה נמצאת בעוני.
אלי אלאלוף: אני אגיד משפט קשה, שחלק מהחברים שלי לא יסכימו איתי.
אלי אלאלוף: חלק מהמחאה והמרד והתופעות הקשות שאנחנו סובלים מהן עכשיו, הן גם באחוזים מסוימים תולדה של העוני.
אלי אלאלוף: אנחנו גם לא יכולים להתעלם ולהגיד הם חרדים, שיסתדרו, הם לא רוצים לעבוד.
אלי אלאלוף: הם באים ומוכיחים לנו עכשיו שגם הערבים, גם החרדים, כשזה לא בתכתיב או בביזוי, הם יוצאים לעבוד.
אלי אלאלוף: הולכים להשתלב.
אלי אלאלוף: המדינה פשוט צריכה להעמיד לרשותם את הכלים הנדרשים.
אלי אלאלוף: לכן הדו"ח הזה של העוני הוא קודם כל ראשוני בזה שהוא לא מדבר אך ורק על רמת ההכנסה של המשפחה.
אלי אלאלוף: הוא מדבר על בעיות בדיור הציבורי.
אלי אלאלוף: ותרשו לי, ניתוח שלי שהעברתי לראש הממשלה ובעצמו הוא אמר לי שהוא מסכים איתי.
אלי אלאלוף: אין כמו הדיור כדי לדרדר לעוני וכל מי שיודע וסובל מזה, הוא יודע שלפעמים הוא לא יוצא מהעוני ולפעמים הוא מתדרדר.
אלי אלאלוף: משבר המשכנתאות, משבר ההכנסה, פיטורים פתאומיים במשפחה כזו או אחרת מדרדרים לעוני.
אלי אלאלוף: כי הדיור במשפחות שאנחנו עוסקים בהן או קרובות לקו העוני, הוא לפעמים בין 65% ל-85% מההכנסה הפנויה של המשפחה.
אלי אלאלוף: איך אתם רוצים?
אלי אלאלוף: אם אני אנתח לכם משפחה של ארבעה ילדים, כמעט שיטתית באחוזים מטורפים, היא נמצאת.
אלי אלאלוף: ואנחנו אומרים אוהבים ילדים.
אלי אלאלוף: זו תרבות שלנו, של כולנו, שאנחנו אוהבים ילדים.
אלי אלאלוף: מוציא מהעוני רק חינוך.
אלי אלאלוף: ומהיסוד, מהגיל הרך.
אלי אלאלוף: דווקא האימהות העניות לא יכולות לקבל שירות להתפתחות ילדיהן בגיל הרך, מגיל לידה עד שלוש.
אלי אלאלוף: לשמחתי יחד עם טרכטנברג אנחנו מתקנים עכשיו, עם חוק עד לגיל הרך.
אלי אלאלוף: תקום רשות בעזרת הרבה מאד חברי כנסת, בנושא של רשות לגיל הרך ושם נגיע לזה.
אלי אלאלוף: המטרה שלנו, אנשי האוצר, תקשיבו, אנשי האוצר הם לא אויבים, חס ושלום.
אלי אלאלוף: ראיתי פה את רבקה.
אלי אלאלוף: כרגיל, היא צנועה, אבל היא עושה עבודה מדהימה.
אלי אלאלוף: אז אני רוצה להגיד לכם, גם שם נגיע לגיל הרך מאפס, מלידה, בתנאים כלכליים סבירים.
אלי אלאלוף: הנושא של הבריאות, אני מחדש כשאני אומר שלצערנו שירות הבריאות יורד עם רמת ההכנסה של המשפחה.
אלי אלאלוף: ופה פריפריה נמצאת בתל אביב, הפריפריה בבריאות נמצאת גם באזורים אחרים, באזור שאני גר בו, הדרום.
אלי אלאלוף: הבריאות זה גם שירותים שחייבים לתת גם כן מגיל צעיר ועל לגיל מבוגר.
אלי אלאלוף: אני רוצה לציין גם בנושא תעסוקה, קידום תעסוקה.
אלי אלאלוף: אני אתאר לכם מקרה שקרה לנו השבוע ואני האוצר היו וקיבלו.
אלי אלאלוף: ביקשו לצמצם או להגדיל את תקופת ההכשרה לפני שמקבלים דמי אבטלה.
אלי אלאלוף: נכנסה, אני חייב לציין, לילי ויינשטיין שריכזה את הוועדה, וכל הזכויות על הכתיבה, הקופירייטר, זה שלה.
אלי אלאלוף: אני רוצה לציין שלא יכול להיות בנושא הבריאות אנחנו מזניחים את הפריפריה בצורה מטורפת.
אלי אלאלוף: בתעסוקה אני חוזר, אי אפשר להגיד שמתקנים, מצמצמים את ההוצאה על דמי אבטלה, בלי שום תכנית מלווה.
אלי אלאלוף: וזו אחת הבעיות שלנו במדינה, אחת הבעיות שלנו בממשלה.
אלי אלאלוף: כל אחד מסתכל על ה'לטיפונדיה' שלו - השם שאהב יגאל ידין, שהייתה לי הזכות לעבוד איתו.
אלי אלאלוף: הכל בלטיפונדיות?
אלי אלאלוף: אי אפשר להסתכל בראייה כוללת?
אלי אלאלוף: אתם רוצים לצמצם את דמי האבטלה?
אלי אלאלוף: תאפשרו יותר הכשרה מקצועית.
אלי אלאלוף: תפתחו מקומות עבודה.
אלי אלאלוף: עוני לא ייפתר רק עם הגדלת הקצבה.
אלי אלאלוף: ונעבור למשרד שבעיני אמור להוביל וכך אני גם אעביר את זכות הטיפול לאליעזר.
אלי אלאלוף: המשרד שאמור להוביל את הנושא של ההתמודדות עם העוני זה משרד הרווחה ואני שמח שגם בתקופה של מאיר וגם היום, עם חיים כץ, אני בטוח שהוא יעשה את זה.
אלי אלאלוף: המשרד הזה יתמודד עם בעיית העוני.
אלי אלאלוף: ובעיית העוני בראייה של משרד הרווחה, זה כל השירותים.
אלי אלאלוף: אנחנו מדינה שנותנת שירותים לאוכלוסיות העניות, בשיעורים בין הנמוכים ביותר ב-OECD.
אלי אלאלוף: אם לא נשפר ולא נגדיל את ההשקעה בשירותים, תשכחו מצמצום העוני.
אלי אלאלוף: אני לא רוצה להיות צרפת, שבמקרה היא מספר אחת בעולם והיא נמצאת ב-OECD עם 31%, אבל אנחנו לא יכולים להיות עם 13% ועם התל"ג שלנו, בנושאים של שירותים חברתיים, להוציא את החינוך.
אלי אלאלוף: וצמצמנו את זה בעשור האחרון לצערי.
אלי אלאלוף: אם לא נחזיר את ההיקפים הנדרשים לטיפול בפרט, במשפחה ובקהילה ובקהילה כן צריכות להיות תכניות דיפרנציאליות בין קבוצות שונות של האוכלוסייה, אנחנו לא נצמצם את העוני.
אלי אלאלוף: אני גאה לציין שבתקציב של השנה הקרובה, 2016, בזכות הסכמים קואליציוניים, ולי לא איכפת מי מקבל קרדיט, העיקר שזה ייעשה, תיקנו שני עיוותים מטורפים, ואנשי הביטוח הלאומי הזהירו כן הזמן לפני כן.
אלי אלאלוף: הזהירו גם כשהתקבלה ההחלטה לצמצם את קצבאות הילדים וגם העירו כל הזמן והזהירו אותנו, שאם לא נטפל בקצבאות, ולי יש התלבטות ואני גם אשתדל להיות גלוי ואספר.
אלי אלאלוף: בזכות ההסכם הקואליציוני מושקעים השנה ויושקעו בשנת 2016 - 2,650,000,000 מיליארד שקלים, סכום אדיר מקצבאות הילדים.
אלי אלאלוף: אבל גם בזכות הוועדה, פעם ראשונה מדברים על העצמת הילד.
אלי אלאלוף: לא שחס וחלילה אני פוגע או חשבנו לפגוע בהורים.
אלי אלאלוף: אף אחד מאיתנו לא רוצה לפגוע באף אחד.
אלי אלאלוף: בוודאי לא באוכלוסייה הענייה.
אלי אלאלוף: אבל פעם ראשונה מדברים על קצבה שמאפשרת חיסכון לילד.
אלי אלאלוף: תכנית החיסכון שתאפשר לילד התקדמות, היא תכנית לדעתי חדשנית.
אלי אלאלוף: פעם ראשונה שעושים את זה בארץ.
אלי אלאלוף: היא רק התחלתית, היא תהיה שאפתנית יותר ואנחנו נעשה הכל.
אלי אלאלוף: קצבה שנייה שהיא מאד חשובה וזה שתי האוכלוסיות שאי אפשר שהן תעשנה למען עצמן – הילדים והקשישים.
אלי אלאלוף: חייבים לתקן את זה.
אלי אלאלוף: שתי האוכלוסיות האלה גם יקבלו ו-550,000,000 מיליון שקלים יושקעו להשלמת הכנסה לקשישים.
אלי אלאלוף: ואני אומר ומזהיר, זו רק ההתחלה.